Diari Oficial de la Generalitat Valenciana


Sumari del DOGV 6824, del 23-07-2012 (2012/6512)

Notificació de la sentència dictada en el procediment de guarda i custòdia de fill menor número 389/2011.
---------------------------------------------------------------------------------------------------------

### Dades del document

Número de DOGV
:   6824

Data del DOGV
:   23-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6512


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el procediment de guarda i custòdia de fill menor número 389/2011. [2012/6512]  
Família, guarda i custòdia i aliments de fill menor no matrimonial no consensuat 000389/2011  
De: Cenelia Viveros García.  
Procurador: Enrique Serra Bertrán.  
Contra: Ruperto García Espí i Ministeri Fiscal.  
Procurador/a: -  
En este procediment de guarda i custòdia de fills menors, seguit a instàncies de Cenelia Viveros García contra Ruperto García Espí i el Ministeri Fiscal, s'ha dictat la sentència que, literalment, diu el següent:  
«Jutjat de Primera Instància i Instrucció número 1 de Sueca  
Guarda i custòdia fill extramatrimonial 389/2011  
Sentència número 10/2012  
Sueca, 24 de gener de 2012  
Clara España Arbona, magistrada del Jutjat de Primera Instància i Instrucció número 1 de Sueca i partit, he vist estes actuacions del juí de guarda i custòdia de fill extramatrimonial registrat amb el número 389/2011, promogudes pel procurador Enrique Serra Bertrán, en nom i representació de Cenelia Viveros García, assistida pel lletrat Vicente Ferri Ferrando, contra Ruperto García Espí, en rebel·lia, amb la intervenció del Ministeri Fiscal, i n'han resultat els següents:  
  
[...]  
Dispositiva  
Estime la demanda interposada pel procurador Enrique Serra Bertrán, en nom i representació de Cenelia Viveros García, contra Ruperto García Espí, i, en conseqüència, aprove les mesures següents sobre la guarda i custòdia:  
1. Que la pàtria potestat del fill T. J. G. U. siga compartida per ambdós pares mentres que la guarda i custòdia s'atribuïsca a la mare, Cenelia Viveros García.  
2. El pare, Ruperto García Espí, ha de pagar una pensió d'aliments a favor del seu fill de 200 euros mensuals, en 12 mensualitats, pensió que ha de pagar els cinc primers dies de cada mes en el compte bancari que designe la mare i que s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca, i ha de contribuir a la mitat dels gastos extraordinaris després que se li n'haja comunicat i justificat documentalment el concepte i l'import.  
No pertoca fer una imposició expressa a costes.  
Notifiqueu esta sentència a les parts i feu-los saber que en contra es pot interposar directament un recurs d'apel·lació en el termini de 20 dies.  
Expediu una testimoniança d'esta resolució perquè s'unisca a les actuacions i porteu l'original al llibre de sentències.  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada per la magistrada que la subscriu, mentres celebrava audiència pública el mateix dia de la data. En done fe».  
I atés que el demandat, Ruperto García Espí, es troba en parador ignorat, expedisc este edicte a fi que li valga de notificació de forma deguda.  
  
Sueca, 21 de juny de 2012.- La secretària judicial: Amparo Aragó Tur.